CELEX: 52021DP0233
Language: sl
Date: 2021-05-18 00:00:00
Title: Sklep Evropskega parlamenta, da ne nasprotuje delegirani uredbi Komisije z dne 25. marca 2021 o dopolnitvi Direktive 2013/36/EU Evropskega parlamenta in Sveta v zvezi z regulativnimi tehničnimi standardi, ki določajo merila za opredelitev vodstvene odgovornosti, kontrolnih funkcij, pomembnih poslovnih enot in pomembnega vpliva na profil tveganosti pomembne poslovne enote ter merila za opredelitev zaposlenih ali kategorij zaposlenih, katerih poklicne dejavnosti podobno pomembno vplivajo na profil tveganosti institucije kot dejavnosti zaposlenih ali kategorij zaposlenih iz člena 92(3) Direktive (C(2021)01906 – 2021/2618(DEA))

12.1.2022   
            
            
               SL
            
            
               Uradni list Evropske unije
            
            
               C 15/251
            
         
      P9_TA(2021)0233
      Nenasprotovanje delegiranemu aktu: dopolnitev Direktive 2013/36/EU v zvezi z opredelitvijo zaposlenih, katerih poklicne dejavnosti pomembno vplivajo na profil tveganosti institucije
      Sklep Evropskega parlamenta, da ne nasprotuje delegirani uredbi Komisije z dne 25. marca 2021 o dopolnitvi Direktive 2013/36/EU Evropskega parlamenta in Sveta v zvezi z regulativnimi tehničnimi standardi, ki določajo merila za opredelitev vodstvene odgovornosti, kontrolnih funkcij, pomembnih poslovnih enot in pomembnega vpliva na profil tveganosti pomembne poslovne enote ter merila za opredelitev zaposlenih ali kategorij zaposlenih, katerih poklicne dejavnosti podobno pomembno vplivajo na profil tveganosti institucije kot dejavnosti zaposlenih ali kategorij zaposlenih iz člena 92(3) Direktive (C(2021)01906 – 2021/2618(DEA))
      (2022/C 15/39)
      
         Evropski parlament,
      
                  —
               
               
                  ob upoštevanju delegirane uredbe Komisije (C(2021)01906),
               
            
                  —
               
               
                  ob upoštevanju pisma Komisije z dne 26. marca 2021, v katerem poziva Parlament, naj izjavi, da ne bo nasprotoval delegirani uredbi,
               
            
                  —
               
               
                  ob upoštevanju pisma Odbora za ekonomske in monetarne zadeve predsedniku konference predsednikov odborov z dne 10. maja 2021,
               
            
                  —
               
               
                  ob upoštevanju člena 290 Pogodbe o delovanju Evropske unije,
               
            
                  —
               
               
                  ob upoštevanju Direktive št. 2013/36/EU Evropskega parlamenta in Sveta z dne 26. junija 2013 o dostopu do dejavnosti kreditnih institucij in bonitetnem nadzoru kreditnih institucij in investicijskih podjetij, spremembi Direktive 2002/87/ES in razveljavitvi direktiv 2006/48/ES in 2006/49/ES (1) (v nadaljnjem besedilu: direktiva o kapitalskih zahtevah) ter zlasti členov 94(2) in 148(5),
               
            
                  —
               
               
                  ob upoštevanju osnutka regulativnih tehničnih standardov, ki jih je Evropski nadzorni organ (Evropski bančni organ) (EBA) predložil 18. junija 2020 v skladu s členom 10 Uredbe (EU) št. 1093/2010 Evropskega parlamenta in Sveta z dne 24. novembra 2010 o ustanovitvi Evropskega nadzornega organa (Evropski bančni organ) in o spremembi Sklepa št. 716/2009/ES ter razveljavitvi Sklepa Komisije 2009/78/ES (2),
               
            
                  —
               
               
                  ob upoštevanju člena 111(6) Poslovnika,
               
            
                  —
               
               
                  ob upoštevanju priporočila za sklep Odbora za ekonomske in monetarne zadeve,
               
            
                  —
               
               
                  ob upoštevanju, da ni bilo izraženo nobeno nasprotovanje v roku iz tretje in četrte alinee člena 111(6) Poslovnika, ki se je iztekel 18. maja 2021,
               
            
                  A.
               
               
                  ker bi moral Evropski bančni organ v skladu z direktivo o kapitalskih zahtevah do 28. decembra 2019 predložiti osnutek delegirane uredbe; ker je osnutek objavil 18. junija 2020; ker je Komisija v osnutku delegirane uredbe uvedla nekatere redakcijske spremembe glede na osnutek Evropskega bančnega organa, slednji pa je 16. decembra 2020 ugotovil, da te spremembe ne pomenijo spremembe politike ali pravne vsebine osnutka, kot ga je odobril njegov odbor nadzornikov, in da zato ne bo nasprotoval postopku sprejemanja osnutka Komisije, vključno s temi spremembami, brez pridobitve uradnega mnenja Evropskega bančnega organa;
               
            
                  B.
               
               
                  ker so na delegirano uredbo vplivala pogajanja o Direktivi (EU) 2021/338 Evropskega parlamenta in Sveta z dne 16. februarja 2021 o spremembi Direktive 2014/65/EU glede zahtev po informacijah, upravljanja produktov in omejitev pozicij ter direktiv 2013/36/EU in (EU) 2019/878 glede njune uporabe v zvezi z investicijskimi podjetji, za podporo okrevanju po pandemiji COVID-19 (3), ki je bila objavljena 26. februarja 2021 in je revidirala pooblastilo EBA, da bi zagotovili, da naložbenim podjetjem, za katera se trenutno uporablja direktiva o kapitalskih zahtevah in ki bodo spadala pod Direktivo (EU) 2019/2034 Evropskega parlamenta in Sveta z dne 27. novembra 2019 o bonitetnem nadzoru investicijskih podjetij ter o spremembi direktiv 2002/87/ES, 2009/65/ES, 2011/61/EU, 2013/36/EU, 2014/59/EU in 2014/65/EU (4) z dne 26. junija 2021, ne bo treba izpolnjevati zahtev delegirane uredbe, ker bo za ta naložbena podjetja sprejeta ločena delegirana uredba okviru direktive o investicijskih podjetjih; ker naj bi se obdobje pregleda delegirane uredbe končalo 25. junija 2021;
               
            
                  C.
               
               
                  ker bi morala delegirana uredba začeti veljati čim prej, da se zagotovita pravna jasnost in varnost, ki jo pristojni organi in kreditne institucije potrebujejo za ustrezno opredelitev pomembnih nosilcev tveganja na podlagi okvira direktive o kapitalskih zahtevah, ki se je začel uporabljati 28. decembra 2020;
               
            
               
                  1.
               
               
                  izjavlja, da ne nasprotuje delegirani uredbi;
               
            
               
                  2.
               
               
                  naroči svojemu predsedniku, naj ta sklep posreduje Svetu in Komisiji.
               
            
         (1)  UL L 176, 27.6.2013, str. 338.
      
         (2)  UL L 331, 15.12.2010, str. 12.
      
         (3)  UL L 68, 26.2.2021, str. 14.
      
         (4)  UL L 314, 5.12.2019, str. 64.